
RAPORT DE SPECIALITATE
Proiect de hotărâre privind aprobarea bugetului de venituri şi cheltuieli pentru anul 2019 al Companiei Locale de Termoficare Colterm SA
Având în vedere Expunerea de motive nr. SC2019-	 11.196 / 08.05.2019 a Primarului Municipiului Timişoara şi Proiectul de hotărâre privind aprobarea bugetului de venituri şi cheltuieli pentru anul 2019 al  Companiei Locale de Termoficare Colterm SA,

           Facem următoarele precizări:
Compania Locală de Termoficare Colterm S.A. solicită, prin adresa nr. 8806/22.04.2019 înregistrată la Primăria Municipiului Timişoara cu nr. RE2019-000956/22.04.2019, aprobarea bugetului de venituri şi cheltuieli pentru anul 2019.
La stabilirea bugetului de venituri şi cheltuieli s-au avut în vedere realizările preliminate ale anului 2018. Bugetul de venituri şi cheltuieli pentru anul 2019 a fost întocmit în conformitate cu Ordinul nr. 3145/05.12.2017 privind aprobarea formatului şi structurii bugetului de venituri şi cheltuieli, precum şi a anexelor de fundamentare ale acestuia.
Bugetul de venituri şi cheltuieli pentru anul 2019 a fost aprobat prin Hotărârea Consiliului de Administraţie al Companiei Locale de Termoficare Colterm S.A. nr. 107/14.12.2018 şi prin Hotărârea Adunării Generale a Acţionarilor CLT Colterm S.A. Timişoara nr. 5/29.03.2019.
În bugetul de venituri şi cheltuieli pentru anul 2019 s-a prevăzut un profit de 179 mii lei. Pentru anul 2019 s-a folosit un preţ de 337,90 lei/Mwh (fără TVA), fiind preţul local de producere, transport, distribuţie şi furnizare a energiei termice livrate de către CLT Colterm S.A, aprobat prin HCL nr. 670/12.12.2018. Preţul de facturare aprobat pentru populaţie este de 208,12 lei/Mwh inclusiv TVA (acesta a rămas la aceeaşi valoare, adică 242 lei/Gcal).
Se estimează că veniturile din vânzarea de energie electrică vor fi de 6,3 milioane lei, iar veniturile din vânzarea energiei termice livrate populaţiei şi agenţilor economici vor fi de 111,8 milioane lei. Din alte activităţi se preconizează că se vor obţine aproximativ 37,2 milioane lei.
S-a avut în vedere vânzarea a 444.345 Gcal energie termică (către populaţie, agenţi economici şi instituţii) şi a 22.000 Gcal către punctele industriale, precum şi vânzarea a 32.176 MWh energie electrică.
Pentru anul 2019 se preconizează consumul a 332.672 tone cărbune şi 40.652 mii Smc gaz, care vor costa 89,6 milioane lei.
 Energia electrică şi apa necesară vor costa 13,5 milioane lei (4,3 milioane lei cheltuieli cu apa şi 9,2 milioane lei cheltuieli cu energia electrică); reparaţiile ce se vor realiza atât în regie proprie cât şi cu terţii vor fi de 4,3 milioane lei.
În ceea ce priveşte cheltuielile cu personalul, s-a luat în considerare salariul de bază mediu la 01.01.2019, numărul de zile lucrătoare, numărul mediu de zile de concediu de odihnă preliminat percum şi numărul mediu anual de salariaţi preliminat. Conform calculelor, s-a planificat suma de 49,8 milioane lei. Valoarea contribuţiilor unităţii (reprezentând contribuţia asiguratorie pentru muncă 2,25% şi vărsămintele la fondul pentru handicapaţi) va fi de 1,7 milioane lei.
Precizăm faptul că nu sunt menţionate în bugetul de venituri şi cheltuieli (conform principiului prudenţei) pierderile induse financiare, în sumă totală de 45.087.210 lei, aprobate prin HCL nr. 473/06.11.2015 (suma de 27.046.267 lei), prin HCL nr. 125/18.10.2016 (suma de 7.342.337 lei)  şi prin HCL nr. 315/15.06.2018 (suma de 10.698.606 lei).
Totodată, facem precizarea că la rezultatul preliminat al anului 2018 au fost luate în considerare:
- cheltuieli pentru certificatele EUA aferente anului 2018 în valoare de 26,4 milioane lei (250.000 certificate la un preţ estimat de 23 euro/certificat, la un curs de 4,6 lei/euro);
- venituri reprezentând pierderi tehnologice induse în valoare de 30,5 milioane lei.
	Luând în considerare solicitarea Companiei Locale de Termoficare Colterm SA cu nr. RE2019-000956/22.04.2019, privind aprobarea bugetului de venituri şi cheltuieli pentru anul 2018, însoţită de anexele de fundamentare;
	Având în vedere Hotărârea Consiliului de Administraţie al Companiei Locale  de Termoficare Colterm SA nr. 107/14.12.2018  privind aprobarea bugetului de venituri şi cheltuieli pentru anul 2019;
            Având în vedere Hotărârea Adunării Generale a Acţionarilor Companiei Locale de Termoficare Colterm SA nr.5 din 29.03.2018;
	În conformitate cu  prevederile Ordonanţei Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, aprobată cu completări prin Legea nr. 47/2014, cu modificările şi completările ulterioare;
	Având în vedere prevederile  Ordinului Ministrului Finanţelor nr. 3145/05.12.2017 privind aprobarea formatului şi structurii bugetului de venituri şi cheltuieli, precum şi a anexelor de fundamentare a acestuia;
	În conformitate cu  prevederile Legii nr. 50/2019 a bugetului de stat pe anul 2019;
	În temeiul art.4 alin. (1) lit. c) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, aprobată cu completări prin Legea nr. 47/2014, cu modificările şi completările ulterioare;
	În conformitate cu vedere prevederile art. 36, alin. (2), lit. a) şi  d) şi alin. (3) lit. c) din Legea nr. 215/2001 privind administraţia publică locală, republicată şi modificată;
	În temeiul art. 45 din Legea nr. 215/2001 privind administraţia publică locală, republicată şi modificată;
Având în vedere cele menţionate anterior, apreciem că proiectul de hotărâre privind aprobarea bugetului de venituri şi cheltuieli pentru anul 2019 al Companiei Locale de Termoficare Colterm SA îndeplineşte condiţiile pentru a fi supus dezbaterii şi aprobării plenului consiliului local.

